2. klase

Tēma: Kiberterorizēšana

2. nodarbība - Kā kiberterorizēšana mūs ietekmē?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kāda ir kiberterorizēšanas ietekme;
* kādu atbalstu un kur to var saņemt, sastopoties ar kiberterorizēšanu.

***Skolēnam sāk veidoties morālais ieradums***

* neiesaistīties kiberterorizēšanā;
* identificēt un izmantot dažādus resursus (taktikas un stratēģijas) kiberterorizēšanas ietekmes mazināšanai.

**Atslēgvārdi:** pakļauts kiberterorizēšanai, neapmierināts, bezcerīgs, apjucis, iedvesmojošs runātājs, ietekme.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, brīvība | Rūpes, atbildība, harmonija, miers, saskaņa |
| Tikumi | Atbildība, taisnīgums, līdzcietība, gudrība | Līdzjūtība, pārliecinātība, atklātība, empātija |

**Mācību materiāli:**

* *PowerPoint prezentācija “*Kā kiberterorizēšana ietekmē cilvēkus?”.
* Darba lapa “Kā kiberterorizēšana ietekmē cilvēkus?” (1. materiāls). Katram skolēnam uz nodarbību tiek izdrukāta sava darba lapa.

**Atslēgas jautājumi:**

1. Kāpēc cilvēks varētu negribēt kaut ko pastāstīt pieaugušajam?
2. Kāpēc, tavuprāt, cilvēki iesaistās kiberterorizēšanā?
3. Kā varētu justies cilvēks, kurš piedzīvo kiberterorizēšanu?
4. Kādas pārmaiņas tu varētu ievērot viņa uzvedībā?
5. Kā būtu jārīkojas, ja pamani kādu no šīm pazīmēm?
6. Kā kiberterorizēšana var ietekmēt cilvēku ilgtermiņā?
7. Kādi tikumi piemīt Lizijai Velaskezai? Kādus šķēršļus viņa ir pārvarējusi?
8. Ko mēs varam mācīties no viņas dzīves?

Mācību aktivitātes

Ierosme. Kiberterorizēšana (ieteicamais laiks 15 min.)

Skolotāja kopīgi ar skolēniem noskatās 7 dažādus video, kuros ir doti ieteikumi, kā novērst kiberterorizēšanu. 1. video ir latviešu valodā, 2.-8. - angļu valodā, nepieciešamības gadījumā skolēniem var iztulkot vai video noskatīties atkārtoti.

**Video:**

1. SPKC mācību filma **“**Roberts”, pieejams: <https://www.youtube.com/watch?v=rWDACNsvuKI> [23 minūtes]
2. Six recommendations for the prevention of cyberbullying (1/6) — Apzināties, ka tas sāp citiem: <https://youtu.be/cpCX2MnHAYc>
3. Six recommendations for the prevention of cyberbullying (2/6) — Visi varēs to redzēt <https://youtu.be/DwA4h2HMdh4>
4. Six recommendations for the prevention of cyberbullying (3/6) — Personīgā informācija <https://youtu.be/eImCfK1ckkA>
5. Six recommendations for the prevention of cyberbullying (4/6) — Citu cilvēku informācija <https://youtu.be/JoJ2a7D8UPs>
6. Six recommendations for the prevention of cyberbullying (5/6) — Runāt ar pieaugušo
7. <https://youtu.be/vE-XsMEaUC4>
8. Six recommendations for the prevention of cyberbullying (6/6) — Esi pozitīvs internetā <https://youtu.be/HxuCaXGG5gY>

**[2. slaids]** Pēc video noskatīšanās skolotājs ar skolēniem pārrunā jautājumus:

* Kā izpaužas kiberterorizēšana?
* Kā kiberterorizēšana ietekmē jauniešus?
* Kā varētu izvairīties no kiberterorizēšanas?
* Kā, tavuprāt, varētu justies cilvēks, kurš piedzīvo kiberterorizēšanu?
* Kādas ir pazīmes, kas liecina par kiberterorizēšanu?

1. aktivitāte. Kiberterorizēšanas ietekme (ieteicamais laiks 10 min.)

*1. aktivitātei nepieciešama darba lapa (1. materiāls).* Skolotāja katram skolēnam izdala pa vienai lapai. Aicina uz tās uzrakstīt vārdu un uzvārdu.

**[3. slaids]** Skolēna pilda darba lapas 1. uzdevumu, ap cilvēka siluetu pierakstot pazīmes un izjūtas, kas varētu rasties kiberterorizēšanas rezultātā. Pēc tam 2. uzdevumā atbild uz jautājumiem: “Kā, tavuprāt, varētu justies cilvēks, kurš piedzīvo kiberterorizēšanu? Vai vari iedomāties kādas pazīmes (fiziskas vai uzvedības), kas liecina par kiberterorizēšanu? Dažkārt kiberterorizēšana var ietekmēt cilvēku neilgu laiku, kamēr tā tiek novērsta. Tomēr kiberterorizēšanai var būt arī ilgtermiņa sekas. Vai vari iedomāties emocionālas vardarbības sekas ilgtermiņā? (Piemēram, kautrīgums, zems pašvērtējums, grūtības iegūt jaunus draugus.)”

**2. aktivitāte. Cilvēki – morālās autoritātes (ieteicamais laiks 15 min.)**

**[4. slaids]** Skolotājs aicina skolēnu izlasīt Lizijas Velaskezas citātu un tad nolasa viņa dzīvesstāstu.

**Pārrunā ar skolēniem šos jautājumus:**

* Kādi tikumi viņai piemīt?
* Kas viņai palīdzēja?
* Ko mēs varam no viņas mācīties?

Skolēni var izveidot viņas profilu, ko pielikt pie sienas klasē, vai arī uzrakstīt iedrošinājuma vēstuli, pastāstot, ko bērni no viņas mācījušies. Iespējama sadarbība ar latviešu valodas skolotāju par vēstuļu rakstīšanu, skolēni klases stundā uzraksta plānu, taču vēstuli raksta latviešu valodas stundā, vai tā tiek uzdota kā mājasdarbs.

Kopīgā noslēguma apspriede. Kur saņemt palīdzību? (ieteicamais laiks 10 min.)

**[5. slaids]** Skolotājs aicina skolēnus 2 minūtes padomāt par šādiem jautājumiem: “Kur tu vari meklēt palīdzību, ja pazīsti kādu, kurš pakļauts kiberterorizēšanai? Ko tu vari darīt?” Pēc tam skolēnu idejas pieraksta uz tāfeles. Tad aicina skolēnus uz darba lapas otras puses (*1. materiāls*) apvilkt plaukstas kontūru un pie katra pirksta pierakstīt cilvēku vai vietu, kur meklēt palīdzību.

Papildus uzziņai

* Skolotājs aktualitātei var izmantot šo video “Kad saukt palīgā pieaugušo, kam uzticies?” [*https://youtu.be/e2HAIsYggaM*](https://youtu.be/e2HAIsYggaM)*.*
* Skolēnus informēt un atgādināt, ka viņiem ir pieejams Uzticības tālrunis (116111), paskaidrot, kādas tā funkcija un ka to nodrošina Valsts bērnu tiesību aizsardzības inspekcija ([*https://drossinternets.lv/lv/info/uzticibas-talrunis*](https://drossinternets.lv/lv/info/uzticibas-talrunis)).
* Kopā ar skolēniem var aplūkot arī Drošāka interneta centra tīmekļa vietni ([*https://www.lia.lv/lv/info/drosaka-interneta-centrs*](https://www.lia.lv/lv/info/drosaka-interneta-centrs)) un reklāmas video: [*https://youtu.be/oVscx9BD2gc*](https://youtu.be/oVscx9BD2gc) .